open-index/open-wikipedia-markdown huggingface dataset:
Beijing vestbanestasjon

**Beijing Vestbanestasjon** eller **Beijing Vest** (Hanyu Pinyin: *Běijīng Xīkèzhàn*, 北京西客站, og *Běijīng Xī* 北京西) ligger i det tidligere Xuanwudistriktet i Beijing. Den ble åpnet tidlig i 1996 etter en treårig byggeperiode, og er en av den største jernbanestasjonen i Asia. Den ble utvidet i 2000 og kan nå betjene 300&nbsp;000 passansjerer per dag og har også et stort antall parkeringsplasser for biler.

Den har vært beskyldninger om korrupsjon som har gått hånd i hånd med dårlig utført byggearbeide. 

Tog som utgår fra Beijing Vest går mot vest og sør i landet, med unntak av destinasjoner mot kysten. De avgår fra Beijing jernbanestasjon.

Beijing-Hongkong høyhastighetsjernbane, som foreløpig går til Guangzhou eller helt til Shenzhen (2012), avgår fra stasjonen. Jingjiubanen mellom Beijing og Kowloon går også fra Vestbanestasjonen, likeså Jingguangbanen til Guangzhou, og toget til Lhasa, en linje som ble åpnet i 2006.
ISO 9000

**ISO 9000** er en samling standarder for kvalitetsstyring (*quality management systems*). Den omfatter alle typer virksomheter og organisasjoner, og vedlikeholdes av International Organization for Standardization (ISO). Standarden kom første gang ut i 1987, og har siden blitt revidert i sin helhet i 1994 og 2000. Siden er hver standard endret for seg. Det kom en ny utgave av ISO 9000 i 2005, av ISO 9001 i 2008 og av ISO 9004 i 2009.

Arbeidet med utviklingen av standardene i ISO følges i Norge opp av Standard Norge (SN), som også sørger for oversettelse og utgivelse på norsk.

Den viktigste standarden i samlingen er kanskje ISO 9001. Denne har en prosessorientert tilnærming, og omfatter blant annet kvalitetsledelse, produktdesign, kundebehandling, dokumentkontroll, internopplæring, internrevisjon og ledelsesevaluering. ISO 9001 kan brukes til sertifisering av organisasjoner.

Siden 2000 har ISO 9000-familien bestått av tre kjernestandarder:

*ISO 9000:2005 Quality management systems &ndash; Fundamentials and vocabulary
*ISO 9001:2015 Quality management systems &ndash; Requirements
*ISO 9004:2009 Quality management systems &ndash; Managing for the sustained success of an organization. A quality management approach

Disse tre kjernestandardene støttes av flere andre assosierte kvalitetsstandarder og retningslinjer.

På norsk, utgitt av Standard Norge blir dette:

*NS-EN ISO 9000 Systemer for kvalitetsstyring Grunntrekk og terminologi (ISO 9000:2005)
*NS-EN ISO 9001 Systemer for kvalitetsstyring Krav (ISO 9001:2008)
*NS-EN ISO 9004 Styring for vedvarende fremgang i en organisasjon Kvalitetsstyring som metode (ISO 9004:2009)

Som forløper til NS EN-ISO standardene hadde Norge fra 1981 kvalitetssikringsstandardene Norsk Standard NS 5801, 5802 og 5803.
## Eksterne lenker
*
Allerheiligenvloed (1170)

**Allerheiligenvloed 1170** (nederlandsk), på norsk **allehelgensdagsoversvømmelsen**, fant sted på natten etter allehelgensdagen (1. november – 2. november) i 1170. Oversvømmelsen som oppstod da Nordsjøen brøt gjennom sanddynene som lå mellom dagens Huisduinen og Texel i Noord-Holland og Creilerskogen, som skal ha strakt seg fra Texel ned til Enkhuizen, rammet kysten av Nord-Nederland og skapte en ny bukt i området. 

Gjennombruddet førte til at ferskvannsbekken Marsdiep ble knyttet til Nordsjøen, og at området mellom Texel, Medemblik og Stavoren ble oversvømmet. Texel og Wieringen ble liggende som øyer i denne nye bukten. Det må dog bemerkes at beskrivelsen av hvordan området så ut før denne oversvømmelsen er hypotetisk. «Nederlands Rijksdienst voor het Oudheidkundig Bodemonderzoek» (engelsk: *Dutch National Service for Archaeological Heritage*) har i samarbeid med Hoogheemraadschap Noord-Hollands Noorderkvartier (ansvarlig for saker angående vannkvalitet, vannivå, diker osv.) foretatt undersøkelser av områdene, og slik rekonstruert hvordan de kan ha sett ut rundt år 800 og 1350.

Oversvømmelsen var begynnelsen til en utvidelse av sjøen Almere og en åpen forbindelse med Nordsjøen. Dette førte senere til at Zuiderzee og Waddenzee ble til.

To faktorer var viktige for denne hendelsen, for det første steg havnivået og for det andre de store myrområdene der gjennombruddet fant sted. Ved gjennombruddet ble myrene og skogen ved Creil skylt bort av sjøvannet og landet senket til under havnivå.

## Se også
*Allerheiligenvloed i 1532
*Allerheiligenvloed i 1570
*Allerheiligenvloed i 1675
*Allerheiligenvloed i 2006

## Eksterne lenker
* Rome's Greatest Defeat, an overview – All Saints' Flood of 1170 . Sist besøkt  27. mai 2008.
* Kart som viser utviklingen fra ca. 800-1600 (nederlandsk)
Peter Salway

**Peter Salway** (født 1932) er en britisk historiker, spesialist på romersk Britannia. Han var forleser for Open University og ble senere medlem (fellow) av fakultet Sidney Sussex College ved University of Cambridge, og deretter ved All Souls College ved University of Oxford. Han er nå pensjonist, men fortsatt tilknyttet Oxford som professor emeritus. Det historieverk som Salway er mest kjent for er *The Oxford Illustrated History of Roman Britain*, 1993.

## Æresbevisninger
Den 7. januar 1960 ble Salway valgt som medlem av Society of Antiquaries (FSA).

## Utvalgt bibliografi
* *Frontier People of Roman Britain*, Cambridge Classical Studies, Cambridge University Press, 1969 ISBN 0521061873
* *The Oxford Illustrated History of Roman Britain*. Oxford/New York: Oxford University Press, 1993. ISBN 0-19-822984-4.
* *A History of Roman Britain*, Oxford Paperbacks, Oxford 2001 ISBN 0192801384
* *The Roman Era – The British Isles: 55 BC-AD 410*, Oxford University Press, Oxford 2002 ISBN 0198731949

## Referanser


## Eksterne lenker
* The Open University 
* Omtale av Peter Salways ''The Oxford Illustrated History of Roman Britain''
Svart mamba (film)

***Svart mamba*** (originaltittel: *Venom*) er en britisk thriller fra 1981 regissert av Piers Haggard. Filmen handler om velstående familie i London som blir holdt fanget av noen kidnappere i leiligheten de bor. Foreldrenes sønn samler på krypdyr og ved en tilfeldighet rømmer en giftig svart mamba fra buret. Hovedrollene spilles av Klaus Kinski, Oliver Reed, Nicol Williamson og Sarah Miles.

## Handling
En gruppe internasjonale terrorister forsøker å kidnappe den ti år gamle gutten til et rikt par i London. Guttens hobby er å samle på krypdyr. Like før kidnapperne iverksetter sin aksjon mottar han en ny slange, men denne har blitt forvekslet med en svart mamba, som er en av verdens giftigste slanger. Kidnapperne tar seg inn i leiligheten og holder familien som gisler. Etter kort tid omringes huset av politi. I tillegg oppdages det at giftslangen har rømt. Den biter og dreper en av kidnapperne.

## Om filmen
*[[VG]]* gav den terningkast tre.

Filmen innbragte $5,2 millioner på kino i USA.

## I rollene
(utvalg)
* Klaus Kinski –  Jacques Müller (Jacmel) 
* Oliver Reed –  Dave Averconnelly 
* Nicol Williamson –  Cmdr. William Bulloch 
* Sarah Miles –  Dr. Marion Stowe 
* Sterling Hayden –  Howard Anderson, guttens bestefar
* Cornelia Sharpe –  Ruth Hopkins 
* Lance Holcomb –  Philip Hopkins, gutten
* Susan George –  Louise Andrews 
* Mike Gwilym –  Konstabel Dan Spencer
* Paul Williamson –  Det. Sgt. Glazer 
* Michael Gough –  David Ball 
*Hugh Lloyd – Taxi Driver
*Rita Webb – Fru. Loewenthal
*Edward Hardwicke – Lord Dunning
*John Forbes-Robertson – Sgt. Nash

## Referanser


## Eksterne lenker
*
Hans Tausen

**Hans Tausen** (født 1494 i Birkende ved Langeskov på Fyn, død 11. november 1561) var en dansk teolog og evangelisk-luthersk reformator]. 

Fra johannitterklosteret i Antvorskov ved Slagelse, hvor han både studerte og underviste, tok Hans Tausen fatt på en studiereise til Rostock (1516–21), hvor han ble magister i 1519, deretter til København (1521–22), Leuven (1522) i hertugdømmet Brabant og til Wittenberg (1523–24) i kurfyrstedømmet Sachsen. 

Under oppholdet i Wittenberg i 1523&ndash;24, sluttet Hans Tausen seg til reformasjonen. Han ble i 1525 sendt til Viborg som predikant. Her ble han først fengslet og siden utstøtt av sin egen klosterorden, men kongen tok ham i forsvar, og han ble kongelig kapellan i Viborg. Med kongens beskyttelse opprettet han en luthersk presteskole i Viborg fra 1526, sammen med Jørgen Jensen Sadolin. Han fikk lov til å holde prekener i Gråbrødreklosterets kirke, hvor de også sang lutherske salmer.

I 1527 trosset han sølibatet og giftet seg med Dorothea Sadolin. Fra 1529 ble han kalt til luthersk prest i Viborg Gråbrødrekirke, men samme år forflyttet til Nicolai kirke i København. 

Etter at reformasjonen var innført i 1536 ble han med på å utarbeide Kirkeordinansen. Han var biskop i Ribe fra 1541&ndash;1561, og en del av hans hjem finnes ennå i Ribe, *Hans Tausens Hus*, som ligger ved Ribe domkirke. Huset er en del av den opprinnelige bispegården, som strakte seg over et noe større areal. 

Hans Tausen er også kjent som «den danske Luther».

## Salmeforfatter og oversetter

Som en av reformasjonens foregangsmenn har Hans Tausen også vært opptatt av salmer. Vi vet at han brukte danske salmer ved sine gudstjenester i Viborg 1525-29, først ved regelmessige aftensangstjenester, siden i full mes­se, men på dansk og med luthersk nattverd. I forordet til Malmø-salmeboken står det *den afftensang/ som i Iudland siunges/ met Antiphoner/ Psalmer oc Magniﬁcat*, og forskere mener Hans Tausen har vært direkte involvert i utarbeidelsen av de danske salmetekstene. 

Da han kom til København tok han salmene med seg, slik det står i fortalen til Thomissøns salmebok fra 1569: *Men i det Aar 1529. bleffue danske Psalmer først siungen her i Kiøbenhaffn om høsten/ aff Mester Hans Taussen [...] Oc lod han den danske Psalmebog vdprentis forbedrit i det aar 1544.* Tausen har vært involvert i en salmeboksutgave, men man kjenner ingen eksemplarer av den i dag. Riktig nok er det en salmebok fra 1533 som inneholder en del salmer som er *fordansket af m. Hans Taussen*.

## Bibliografi
* Oversettelse og utgivelse av de fem mosebøkene, Kiøbenhaffn 1535

## Referanser


## Eksterne lenker
* Hans Tausens liv
* Dansk Biografisk Leksikon
Ramnäs

**Ramnäs** er et tettsted i Surahammar kommune i Västmanlands län i landskapet Västmanland i Sverige. I 2010 hadde tettstedet  innbyggere.

## Referanser
Creilerskogen

**Skogen ved Creil** (nederlandsk: *Creiler Woud* eller *Kreilse Bos*) er en skog som befant seg nordøst for dagens provins Noord-Holland i Nederland. Skogen er kjent fra en jakt som ble organisert av grev Floris II av Holland på 1100-tallet og som endte med at den frisiske edelmannen Galama mistet livet i en tvist om retten til å drive jakt der. Den strakte seg omtrent fra det som nå er øyen Texel til Enkhuizen.

## Skogens skjebne
Under den store stormen og oversvømmelsen som fant sted natten etter allehelgensdag (1. – 2. november) 1170 forsvant denne skogen i Zuiderzee. Rester av den kan fremdeles finnes på bunnen av IJsselmeer.

## Minner
Tre stedsnavn  minner fremdeles om skogen som en gang lå her: *Kreil* og *Kreileroord* i provinsen Noord-Holland  og *Creil* i Flevoland.

## Referanser
Capability Maturity Model Integration

**Capability Maturity Model Integration** (**CMMI**) er en prosessforbedringsmodell først publisert i 1999, basert på prosessforbedringsrammerverket Capability Maturity Model utviklet ved Software Engineering Institute (SEI). Organisasjoner kan ikke bli CMMI-sertifisert. De kan derimot bli «vurdert» (*appraised*), for eksempel gjennom en vurderingsmetode som *Standard CMMI Appraisal Method for Process Improvement* (SCAMPI), og få en vurdering på en skala fra 1 til 5.

Per 2008 finnes det to varianter av CMMI:
**CMMI for Development* (CMMI-DEV), versjon 1.2 (august 2006). Denne omfatter utviklingsprosesser for produkter og tjenester
**CMMI for Acquisition* (CMMI-ACQ), versjon 1.2 (november 2007). Denne omfatter håndtering av forsyningskjeder, anskaffelser og outsourcing, og gjelder både offentlig og privat sektor

I motsetning til sertifiseringer brukes vanligvis ikke CMMI-vurderinger i markedsføring, men heller som et rammeverk for intern prosessforbedring.

## Se også
* Capability Maturity Model (CMM)

## Eksterne lenker
*
Christen Christensen (forretningsmann)

**Christen Christensen** (født 9. september 1845 i Sandefjord, død 16. november 1923 samme sted) var en norsk forretningsmann og skipsreder. Han overtok verftet Rødtangen, senere Framnæs Mekaniske Værksted, i 1868. Christensen var sentral i oppbyggingen av hvalfangst i Antarktis og finansierte blant annet to hvalfangstekspedisjoner til Antarktis i 1892-94 («Jason»-ekspedisjonene). Christen Christensen er far til Lars Christensen, som utrustet den norske ekspedisjonen som annekterte Bouvetøya på vegne av Norge 1. desember 1927.

## Liv og virke
### Bakgrunn
Christen Christensen var født i Sandefjord, og var sønn av en skipsreder. Etter en tid på kostskole i Skottland begynte han 17 år gammel på Handelsakademiet i København.

### Forretningsmann
#### Verftseier
23 år gammel overtok han ledelsen av skipsverftet på Rødtangen i Sandefjord, etter sin mor som da var enke. Ti år senere ble Christensen eneeier av verftet. I 1892 kjøpte han Sandefjord Mekaniske Verksted, og slo dette sammen med Rødsverven til skipsbyggeriet Framnæs Mekaniske Værksted.

#### Hvalfangstreder

På en auksjon kjøpte Christensen firmaet Shields & Værge for småpenger. Dette selskapet hadde drevet hvalfangst og fiske i Nord-Atlanteren, men denne virksomheten hadde de siste årene gått med tap.

Christensen var kjent med at det fantes bestander av i hval i sørlige farvann. Sammen med skipperen Carl Anton Larsen utrustet han en ekspedisjon til Antarktis, for å lete etter hval og sel. Den 3. september 1892 forlot barken «Jason» Sandefjord; Carl Anton Larsen var skipper på denne første norske ekspedisjonen til Antarktis. På ferden oppdaget ekspedisjonen Robertsonøya. Larsen ville finne ut om vulkanen på øya var aktiv, så han gikk til topps på ski. 

Vulkanfjellet gav han navnet Mount Christensen.

I 1897 grunnla Christensen selskapet A/S Oceana i Sandefjord sammen med forretningsmannen Carl Lindenberg, på vegne av firma Woltereck & Robertson i Hamburg i Det tyske rike. Selskapet kjøpte og bearbeidet sel- og hvalolje det handlet med skipene som Christensen eide. *Oceana* var den største aktøren i hvalfangsten de første årene av det 20. århundre.

Christensen grunnla i 1903 enda et selskap som skulle drive hvalfangst, nå i Nord-Atlanteren: A/S Ørnen. På skipsbyggeriet Framnæs fikk han ombygd skipet «Admiralen» til et flytende fabrikkskip. Etter å ha driftet i Grønlandshavet en kort tid, ble fabrikkskipet sendt til Antarktis høsten 1905. Nyvinningen med fabrikkskip revolusjonerte hvalfangsten, noe som på lang sikt gjorde store utslag på bestandene av storhval.

«Verkseier» Christen Christensen døde i Sandefjord i 1923, og ble gravlagt i Sande herred.

Christensen Nunatak i Graham Land i Antarktis er oppkalt etter ham.

## Referanser


## Litteratur
*
*
*
*
* 
*
Hassanali Mehran

**Hassanali Mehran** (født 24. desember 1937 i Teheran) er en iransk statsviter og økonom, som har vært sentralbanksjef i Arubas sentralbank og Irans sentralbank, samt finansminister i Iran. Han er født i Iran, men flyktet derfra på slutten av den siste sjahens styre, i 1979. 

Mehran er utdannet innen både statsvitenskap og økonomi fra University of Nottingham i England. Senere tok han mastergrad i internasjonal rett (*International Public Policy*) ved Johns Hopkins University i USA. Senere har han tatt etterutdanning innen nasjonalinntekter og pengestrømregnskap. 

Han startet sin jobbkarriere som forskningsassistent, og senere foreleser, ved University of Bristol. Allerede i 1968 begynte Mehran å jobbe i IMF, i avdelingen for *Exchange and Trade Relations*, og jobbet der med banker og internasjonal handel. Året etter ble han ansatt som generaldirektør for forskningsavdelingen til økonomidepartementet i Iran. Derfra jobbet han seg opp, og ble i 1971 viseminister i økonomidepartementet, i 1973 stedfortredende minister i det nyetablerte *Ministry of Economic Affairs and Finance*. Fra 1975 til 1978 var han sentralbanksjef for Irans sentralbank, og han var senere visestyreformann og adm.dir. i National Iranian Oil Company (NIOC). Han har også vært minister for Budsjett og Planlegging, og Økonomi og Finans. 

I 1979 begynte han igjen i IMF, som rådgiver i avdelingen for Midtøsten. I 1981 fikk han jobb i IMFs stab, som rådgiver i Sentralbankavdelingen. På grunn av dette fikk han i 1986 ansvar for etableringen av Arubas sentralbank. Han var også den første sentralbanksjefen («President»). Han sluttet i IMF i 1987, for en stilling som direktør for Aruban Investment Bank og som rådgiver for Arubas regjering (*Council of Economic Advisors*). Han returnerte imidlertid til IMF igjen i 1992, som rådgiver i deres *Monetary and Exchange Affairs Department*, der han i 1995 ble utnevnt til underdirektør, og året etter seniorrårdgiver og senior personalsjef. 

I sine 20 år i IMF har arbeidet med sentralbanker vært hans hovedområde. Han var ansvarlig for IMFs *Technical Assistance Program*, og jobbet tett mot mer enn 50 sentralbanker i Afrika, Asia og Europa. Han jobbet i IMF fram til januar 2003. 

Han ble igjen innsatt som sentralbanksjef i Arubas sentralbank 23. juli 2007, da han erstattet Rob Henriquez, og ble erstattet av Jane Figaroa-Semeleer i august 2008. 

Han er i dag pensjonert og bor i Maryland. 

## Bøker
* 1985 – External Debt Management (red.)
* 1995 – Interest Rate Liberalization and Money Market Development: Selected Country Experiences
* 1996 – Monetary and Exchange System Reforms in China: An Experiment in Gradualism (red.)
* 1998 – Financial Sector Development in Sub-Saharan African Countries 

## Referanser
Seilflymerket

**Seilflymerket** (*Segelflugzeugführerabzeichen*) er en tysk militær utmerkelse.

## Historie
Merket ble introdusert av Riksmarskalk Hermann Göring 16. desember 1940, og var tiltenkt seilfly-flygere i Luftwaffe under den andre verdenskrig.

## Design
Merket ble designet av selskapet W.E. Peekhaus i Berlin, og består av en oval stående sølvfarget ekekrans med en noe mørkere flygende ørn i senter med vingene fullt utspredd. Kransen har et hakekors nederst. Ørnen er festet til kransen med to nagler. Tidlige utgaver ble laget i nysølv og buntmetall, senere ble laget i sink. Det ble også laget merke i stoff for å bæres på tjenesteuniform.

## Kriterier
Merket ble utdelt til de som fullførte opplæringskurset og ble sertifiserte seilfly-flygere

## Se også
* Liste over tyske militære utmerkelser 1933-1945

## Kilder
* Lexikon der Wehrmacht – Segelflugzeugführerabzeichen
* Wehrmacht Awards – Glider Pilot's Badge
* Cimilitaria – Glider Pilot's Badge
Overtidsnekt

**Overtidsnekt** er en form for opprør der arbeidstakere begrenser sin arbeidstid til antall timer som er spesifisert i sin arbeidsavtale, og nekter å arbeide overtid. Overtidsnekt er mindre omfattende enn streik.

## Referanser


## Se også
*Overtid
Næringsrik innsjø

**Næringsrik innsjø** eller **eutrof innsjø** er en innsjø som som oftest ligger  i lavlandet, og har mye næringssalter og et rikt dyre- og planteliv. Vannet kan få et litt gulgrønt preg, og siktedypet er relativt begrenset.

I innsjøer med svært mye næringssalter kan det være færre arter, men det er ofte mange individer av hver art. Disse innsjøene kalles abborvann.Mange av sjøene i lavlandet mottar mye næringssalter, som fosfater, nitrater og mineraler. Dette kan være naturlig i område der det finnes mineralrike bergarter og jordtyper som "gjødsler" vannet. Vi har da naturlig næringsrike innsjøer. Slike sjøer er som oftest små. Her finner vi et rikt planteliv, både av store sumpplanter og planteplankton som flyter i vannet. Noen ganger kan det bli så mye plankton at vannet blir farget.
Veibruksavgift på bensin

**Veibruksavgiften på bensin** (bensinavgiften) er en særavgift til statskassen som ble innført i 1933. Den har, i likhet med veibruksavgiften på autodiesel,  til hensikt å stille brukeren overfor de eksterne kostnadene knyttet til ulykker, kø, støy, veislitasje samt helse-&nbsp;og miljøskadelige utslipp (eksklusive utslipp av CO2) som bruk av bil medfører.

Avgiftsplikten omfatter bensin. Videre omfattes blandinger dersom bensin er hovedbestanddelen, og hvor blandingen kan benyttes som motordrivstoff. Avgiftsplikten oppstår som hovedregel ved uttak fra godkjent lager eller ved innførsel.

Det gis avgiftsfritak for bl.a. bensin som anvendes i fly, til tekniske og medisinske formål, i tilknytning til utnyttelse av naturforekomster i havområdene utenfor norsk territorialgrense samt i båter og snøscootere i veiløse strøk.

Avgiftssatsene i 2019 er 5,25 kroner per liter for svovelfri bensin (under 10 ppm svovel) og 5,29 kroner per liter for lavsvovlet (under 50 ppm svovel) og annen bensin.

Statens inntekter fra veibruksavgiften på bensin utgjorde i 2008 om lag 7,9 milliarder kroner.

## Andre avgifter på bensin
Bensin er i tillegg til veibruksavgift også ilagt CO2-avgift og merverdiavgift. I 2010 er CO2-avgiften på bensin 0,86 kroner per liter mens merverdiavgiften er på 25 % Med en pumpepris på 12,50 kroner per liter vil 2,50 kroner (20 %) være merverdiavgift, 4,54 kroner (36 %) være veibruksavgift og 0,86 kroner (7 %) være CO2-avgift. Samlet utgjør avgiftene på bensin i dette tilfellet 7,90 kroner per liter eller om lag 63 % av pumpeprisen.

## Se også
*Veiprising
*Eksternaliteter

## Eksterne lenker
* Særavgiftsloven
* Særavgiftsforskriften
* Toll- og avgiftsdirektoratet
* Veibruksavgift på drivstoff
Buekne

**Buekne** eller **rotkne** er et bygningselement i tre med hjørneavstivende funksjon. Buekne er brukt i grindverksbygg og andre former for stavverk for avstivning i både horisontal og vertikal retning. Et buekne er ofte laget av krumvokst tre med form som passer inn i avstivningen.
HMS «Bellerophon»

**HMS «Bellerophon»** er brukt som navn på flere skip i den britisk marinen.

* HMS «Bellerophon», pansret sentralbatteriskip
* HMS «Bellerophon», slagskip
The Fighting Fist of Shanghai Joe

***The Fighting Fist of Shanghai Joe*** (orig: *Il mio nome è Shangaï Joe*) er en italiensk spaghetti western- og kampsportfilm fra 1973 regissert av Mario Caiano. Hovedrollen spilles av Chen Lee.

Den fikk én oppfølger: *Return of Shanghai Joe* (1975)

## Handling
Handlingen starter i San Francisco 1882, hvor den kinesiske immigranten Ching (Mario Caiano) reiser til Texas for å gjøre seg fortjent til alle de ting som enhver cowboy tar for gitt – en hest, et jobb på en ranch og en vakker kvinne ved sin side. Men Ching må igjennom en masse prøvelser og rasistiske angrep før han oppnår respekt som en hardtslående kineser i befolkningen. Det eneste denne respekt gir ham er en jobb som håndlanger for den lokale rancheieren Mr. Spencer, som importerer meksikanske arbeidere og benytter dem som slaver. Da de skal drive en gruppe meksikanske fanger over grensen, overraskes Chings og hans medsammensvorne av soldater og for å fjerne sporene av deres aktiviteter, likvideres meksikanerne resolutt. Ching tar kampen opp mot et par av revolvermennene og forsøker å hjelpe de overlevende. Skuffet og desillusjonert over de svakes posisjon i mulighetenes land, beveger Ching seg tilbake mot byen, men Spencers folk ligger i bakhold og fanger ham. Til deres fornøyelse lukkes Ching inn i en arena med en rasende okse, som han gør kort prosess med via et velrettet karatespark. Med den måpende Spencer som fange flykter så kineseren ut i ørkenen, hvor han etterlater skurken med ordene: "If you where a man I would kill you, but you are only a rotten mass of flesh". Ching kontakter myndighetene for å få stanset Spencers aktiviteter, men staten ønsker ikke å hjelpe. Nå står Ching alene (bortset fra den mexicanske kvinnen han har blitt sammen med) mot Spencer som hyrer en rekke brutale revolvermenn, Sam, P. B. The Cannibal, Jack og Kid the Gambler, den ene mere nedrig, avstumpet og psykopatisk enn den neste, for å stoppe Ching. Dette fører til en rekke dynamiske oppgjør med skurkene. Da Ching ikke lar seg beseire av disse, beslutter Spencer seg for å hyre hans likemann, en korrupt kung-fu mester, for å fullføre kontrakten.

## Om filmen
Filmen ble ikke satt opp på norsk kino, men ble utgitt på video i Norge i 1981 av Techno film.

## I rollene
(utvalg)
* Chen Lee –  Shanghai Joe 
* Klaus Kinski –  Scalper Jack 
* Piero Lulli –  Spencer 
* Claudio Undari –  Pedro, The Cannibal (kreditert som Robert Hundar) 
* Katsutoshi Mikuriya –  Mikuja 
* Gordon Mitchell –  Sam 
* Carla Romanelli –  Cristina 
* Carla Mancini –  Conchita 
* Giacomo Rossi-Stuart –  Triky 
* George Wang –  Yang 
* Federico Boido –  Slim (kreditert som Rick Boyd) 
* Francisco Sanz –  Cristina's Father

## Referanser


## Eksterne lenker
* 
* Uncut.dk (omtale på dansk)
Fiskal

**Fiskal** er et adjektiv som kommer fra det latinske *fiscalis*, som igjen kommer ifra *fiscus* (kurv, pengekasse).

Fiskal blir benyttet om det som har med statskassen eller regnskap å gjøre, som for eksempel «fiskale avgifter» (statlige avgifter),  eller «det fiskale året 2005» (regnskapsåret 2005). Fiskale skatter og avgifter har til formål å skaffe inntekter til staten.

## Sverige
**I** Sverige brukes *fiskal* i moderne tid som stillingsbetegnelse for jurister som har tatt videreutdannelse som dommer. 

Man har også stillingsbetegnelsene *[[advokatfiskal]]*, *[[Landsfiskal (Sverige)|landsfiskal]]* og *[[Stadsfiskal (Sverige)|stadsfiskal]]*.
«Temeraire»

**«Temeraire»** er blant annet brukt som navn på flere skip.

* «Téméraire», fransk torpedobåt sjøsatt i 1889.
* «Téméraire», fransk jager sjøsatt i 1911.
* HMS «Temeraire», britisk slagskip sjøsatt i 1876.
* HMS «Temeraire», britisk slagskip sjøsatt i 1907.
* HMS «Temeraire», britisk slagskip påbegynt i 1939, men aldri fullført.
* Temeraire serien En serie bøker skrevet av forfatteren Naomi Novik
Even Kern

**Even Kern** (tidligere Trond Even Kern, født 19. februar 1973) er en norsk musiker, låtskriver, arrangør og plateprodusent. 

Han har spilt piano fra han var seks år gammel og saksofon fra han var ni år. Even Kern spilte keyboards i bandet Mariello (1994&ndash;1998) sammen med brødrene Frank og Ronald. Han utga EP-platen *Madprank* med bandet Toxicate i 1991. Han har også skrevet og produsert filmmusikk for *UD* i (1997) og hatt solokarrieresatsing i Oslo fra 1998. Kern har også arrangert og produsert for artister i USA og Italia.

I august 2007 gjorde han opptak i Stockholm for TVNorges skandinaviske serie *Hitmakers*, hvor han bidro med én låt. Episoden ble sendt i 2008. Samme år utkom hans album, *Did*. Det New York-baserte plateselskapet, Shark Meat Records, har signert Kern som sin første europeiske artist og omtaler albumet som sofistikert europop.

I 2005 etablerte Even og Ronald Kern musikkstudioet Imperial Sound DA som er hjemmehørende i Stavern. Imperial Sound DA leverer musikk til blant annet filmer/Tv, videospill/multimedia og reklame. Filmmusikken til «Ingebjørg Olavsdatter» ble produsert i dette studioet.

Even Kern vokste opp i Helgeroa og er bosatt i Stavern.

## Referanser
Dødsflekk

Dødsflekker (lat. livor mortis) er blødninger i huden som forekommer 1-2 timer etter døden er inntruffet.

## Patogenese
Dødsflekker skyldes at blodet siver ut i kapillarer og vener i huden som ligger lavt i kroppen. Dette danner en blødning under huden.

## Presentasjon
### Farge
Dødsflekkens farge avspeiler blodets farge da døden inntraff.
*Mørk blå/lilla: oksygenfattig blod
*Rosa/røde: kullosforgiftning eller lav temperatur
*Svakt farget/lite fremtredende: lavt hemoglobinnivå (blodfattig)

### Lokalisasjon og fiksering
Dødsflekkene oppstår på de **lavestliggende områdene** på kroppen pga. tyngdekraftens virkning på blodet i kroppen. Dvs. at om personen dør liggende på ryggen, så vil dødsflekkene samles på kroppens bakside.
Det må imidlertid bemerkes at dødsflekkene *ikke* vil oppstå på områder som er avklemt (f.eks. delene av ryggen som klemmer mot madrassen, eller hvor klesplagg klemmer mot huden).

Dødsflekkene er bevegelige innen det første døgnet. Dvs. at om likets stilling endres, så vil også dødsflekkene flytte seg. De blir imidlertid gradvis mer og mer fiksert i løpet av det første døgnet, og etter et døgn vil de ikke flytte på seg. Dette er nyttig for å kunne si noe om et lik har blitt flyttet etter at døden inntraff og hvordan det lå den første tiden etter at døden inntraff.
Tordivelen og flua

«**Tordivelen og flua**» er en norsk folkevise av typen middelalderballade. Det er en humoristisk sang hvor dyr oppfører seg som mennesker. I TSB-katalogen er den typologisert som F67, mens M. B. Landstad har den som nr. 88 i *[[Norske Folkeviser]]* fra 1854. I telemarkstradisjonen kalles visa oftest «Tor Brynjulf og fluga».

«Tordivelen og flua» finnes også i Danmark, Sverige og på Færøyene.

## Innhold
Tordivelen drar på frieri til flua. Først vil hun ikke ha ham, men til slutt sier hun ja og det blir bryllup. Visa er en parodi på riddervisene; tordivelen oppfører seg som en ridder, og flua som en edel jomfru, men bryllupet står på en hestelort.

En annen ballade med samme motiv er «Ravnebyllup i Kråkelund» (TSB F68).

## Innspillinger
*En versjon med Henrik Dahl ble utgitt på 78-plate (Gramophone 282286).
*Alf Prøysen med Aage Wallins ensemble spilte 27. juni 1955 inn en «hedmarksversjon», adaptert av Prøysen og arrangert av Ragnar Danielsen (single, Philips 53035 H). Dette gjorde at visa fikk ny popularitet og ble trykt i sang- og visebøker.
*Alf Prøysen skrev også travestien «Den nye ‘Tordivelen og flua’», der tordivelen kommer på scooter når han skal fri. Den ble innspilt i august 1968 som duett med Gerd Røstad, akkompagnert av Willy Andresens ensemble (single, Philips 353324 PF). Allerede  22. april hadde han sunget inn Ulf Peder Olrogs svenske gjendiktning, «Skalbaggen och flugan», til albumet *Alf Pröysen sjunger Teskedsgumman och andra barnvisor* (LP, Sonora 6394029).
*Øystein Sunde ga ut sin bluegrass versjon i november 2018 på *[[Sanger som ikke rakk toget]]* (bonusalbum i samleboksen *[[Øystein Sundes samlede riller]]*). Foruten Sunde på vokal/akustisk gitar, deltok følgende musikere: Øystein Fosshagen (fele), Terje Kinn (banjo), Olaf Kamfjord (kontrabass) og Knut Hem (dobro). Sunde bruker teksten fra Prøysens 1955-versjon, men utelater femte vers.

## Referanser
Denishawn

**Denishawn School of Dancing and Related Arts** var en danseskole grunnlagt i 1915 av Ruth St. Denis og ektemannen Ted Shawn. De turnerte i Europa, spesielt Tyskland som var ledende innen den moderne scenedansen ved siden av USA. Her skaffet de seg midler til å starte sin egen skole, kalt Denishawn House. Eksotisk dans stort srerkt hos ekteparet og de dro ofte til østen for inspirasjon. Ted Shawn etablerte også et rent mannskompani med menn i 30-årene. Detter var viktig for å få frem mannsdansen som til nå ikke hatt stor status etter den klassiske ballettens holdning til "bærerne".

Denishawn fikk betydning for de store grunnlegerene av den moderne scenedansen, Martha Graham og Doris Humphrey
Gunhild Anna Barsleth Wegger

**Gunhild Anna Barsleth Wegger** (født 1956) er kulturskolelærer i Larvik. Hun har skrevet flere barneforestillinger.

## Bibliografi
* 2003: *På havets bunn : kong Neptun og sjøheksa : et musikkspill*. Forlaget Fra Annas Hode. 
* 2006: *Trøtte troll og kry kråke*. Norsk Musikkforlag AS.

## Referanser
Torstein Andersen Aase

**Torstein Andersen Aase** (født 24. oktober 1991) er en norsk fotballspiller som spiller for .

I 2008 startet Aase karrieren i Stabæk hvor han spilte 36 kamper på øverste nivå. Han fikk sin debut i Tippeligaen 16 år gammel. Aase ble i 2006 kåret til årets fotballtalent. Den 13. september 2009, 17 år gammel, scoret han sitt første Tippeliga-mål, i en kamp mot Rosenborg.

Etter et avbrekk fra fotballen, fortsatte han i KFUM-Kameratene Oslo, hvor han scoret 45 mål på 51 kamper.

Til tross for KFUMs opprykk til 1. divisjon, valgte Aase å trekke seg tilbake fra toppfotballen før 2016-sesongen. 

Aase er sønn av den tidligere politikeren Kristin Aase og tidligere fotballspiller Thor Einar Andersen.

## Referanser


## Eksterne lenker
*
Langlo

**Langlo AS** er en produsent av kunde- og måltilpassede garderobeløsninger i Norge. Administrasjon og produksjonen holder til i Stranda kommune i Møre og Romsdal mens avdelingskontor er etablert i Stavanger, Trondheim, Solbergelva og Spikkestad. Selskapet ble etablert i 1918 og har gjennom tidene produsert stoler, bord, møbelpanel og finerte plateprodukter. I 1985 begynte selskapet med garderober.

Langlo selger sine produkter gjennom byggevarekjeder som Byggmakker, Bygger'n, Coop Obs Bygg, Monter, Maxbo, Nordek og lignende.

## Eksterne lenker
* 
* 
* Referanse: Materialretur
NIBOR

**Norwegian Interbank Offered Rate** (**NIBOR**)  er er en samlebetegnelse for norske pengemarkedsrenter på ulike løpetider; en uke, en måned, to måneder tre måneder, og seks måneder. NIBOR er ment å reflektere rentenivået som en bank krever for usikret pengemarkedsutlån i norske kroner til en annen bank. NIBOR benyttes som referanserente i interbank-markedet og i finansielle kontrakter som lån, verdipapirer og rentederivater, men også til analyseformål og til verdsetting av aktiva ved å kalkulere nåverdien av kontantstrømmer. 

NIBOR administreres av Norske Finansielle Referanser AS (NoRe), et heleid datterselskap av Finans Norge. NIBOR kalkuleres og publiseres av Global Rate Set Systems (GRSS). 

NIBOR beregnes og publiseres kl 12.00 CET/CEST hver dag det norske pengemarkedet er åpent (hver bankdag), og kalkuleres som et enkelt gjennomsnitt av rentene som sendes inn av NIBOR-panelbankene for hver løpetid. Beregningen utelater høyeste og laveste rente i henhold til NIBORs beregningsmetodikk. Rentene beregnes som årlige nominelle renter med faktisk antall dager i perioden dividert med 360 dager, og angis med to desimaler.

8. juli 2021 konkluderte EU-kommisjonen at NIBOR er en kritisk benchmark, jfr. Benchmark Regulation (EU), Artikkel 20 nr. 1 bokstav b). Vedtak ble fattet og innarbeidet i norsk lov 16. desember 2021. Vurderingen var basert på Finanstilsynetsinnspill til ESMA, der de konkluderte med at Nibor er av avgjørende betydning for finansiell stabilitet og markedsintegritet i Norge. Finanstilsynet viste til at NIBOR har stor innvirkning på driften av finansmarkedene i Norge, og på bedrifter og forbrukere slik rentene brukes i lån, forbruker kredittprodukter, rentederivater og investeringsfond.

## Se også
* LIBOR

## Referanser


## Eksterne lenker
* NIBOR (Norwegian Interbank Offered Rate)'''®''' , om NIBOR fra nettstedet 
* Risikopåslagene i Nibor og andre lands interbankrenter . Staff Memo fra Norges Bank
Tiraspol

**Tiraspol** (russisk og ukrainsk Тирáсполь/*Tiraspol*) er den nest største byen i Moldova og hovedstad og administrativt senter i den internasjonal ikke-anerkjente utbryterrepublikken Transnistria. 

Byen ligger på østsiden av elva Dnister og har mye forskjellige lettindustri slik som produksjon av møbler og elektriske varer. 

Tiraspol ble grunnlagt av den russiske general Aleksandr Suvorov i 1792. Byen feirer sin årsdag 14. oktober. 

Tiraspol er vennskapsby med Trondheim.

Byens viktigste bedrift er konglomeratet Sheriff som også omfatter fotballklubben FC Sheriff Tiraspol. 

## Referanser


## Eksterne lenker
*
Borgerleie

Et **borgerleie** eller **kremmerleie** var et fast tilholdssted for en borger som periodevis drev handel i landdistriktene, det vil si langt i fra den byen der de hadde sitt løyve. Borgere var handelsmenn fra byen, på Vestlandet og i Nord-Norge var det praksis Bergen eller Trondheim. Handelsmenn i slike borgerleier ble også kalt utliggere. Petter Dass skrev i 1680: «Udliggere, Kremmere, hvad Nafn de har...» Kjøpmennene i Bergen hadde monopol på handel med Nord-Norge på 1500-1600-tallet, monopolet ble opphevet i 1715. I Bergen stift og i Norge ellers var det på 1600-tallet forbud mot å drive handel på fast sted. Handel i strid med forbudet var utbredt. I 1702 fikk borgerne i Bergen løyve til å etablere kremmerleier utenfor byen. Mellom Bømlafjorden og Stad var kremmerleiet et fysisk gårdsbruk eid av en byborger og kremmerleiet var mellomstasjon for fisk som ble saltet og tørker før skiping til Bergen. På Sunnmøre var det på 1600-tallet etablert rundt 70 kremmerleier. I Nord-Norge ble bergenskjøpmenn som overvintret kalt utliggere. Kremmerleiene ble normalt lagt helt på kysten for å komme nærmest mulig fiskefeltene. Retten til et kremmerleie ble ofte omsatt. For eksempel kjøpte Hans Krohn i 1772 Lokøyna (som også var gjestgiveri) på vestsiden av Sotra da forrige eier Hans Ravel døde.

På 1600-tallet begynte handelsborgere fra Bergen og Trondheim å handle i Nord-Norge som «uteliggerborgere». Opprinnelig hadde de tillatelse til å drive slik handel i sommerhalvåret, men etter hvert slo de seg mer fast ned på handelssteder langs kysten. Dette bidro til utvikling pengehusholdning i Nord-Norge. For eksempel til Forvik på Helgeland kom handelsmennene vanligvis i slutten av mai. Noen leide seg inn hos fastboende, andre bodde i båten sin. Flere handelsmenn utover på 1600-tallet førte til konkurranse. I Forvik lå det i 1670 to borgere. Reglene innebar at borgerleiene skulle ligge med minst 1 mils avstand og på 1600-tallet ble dette innskjerpet. Handelsmennene måtte betale avgift for borgerleiet. Noen bygslet gårder og mente derfor at de hadde rett til å bli der også om vinteren. Handelsborgerne i Trondheim førte ofte med seg basisvarer som korn, malt, salt, tjære, tøy og klær, og dessuten luksusvarer som kniplinger, brennevin og tobakk.

Bekkjarvik og Kvalvåg i Austevoll omtales som gamle kremmerleier. 

Ordet kommer av *borgar*, fra lavtysk *bymann*, og *lægje*, av norrønt *lægi* som betyr *liggjestad*.

## Se også
Liste over norske handelssteder

## Referanser
Marion V. Williams

Dr. **Marion V. Williams** er en barbadisk økonom, som var sentralbanksjef i Barbados' sentralbank fra 1999 til 2009, da DeLisle Worrell overtok stillingen. 

## Utdanning og yrkeserfaring
Williams har en mastergrad i økonomi fra University of the West Indies, og en doktorgrad fra University of Surrey. 

Hun jobbet i sentralbanken fra 1973, og har vært rådgiver, seniorrådgiver og visesentralbanksjef før hun ble sentralbanksjef. Før hun begynte i sentralbanken har hun ledet hun Det østkaribiske valutarådet, forgjengeren til Den østkaribiske sentralbanken. 

Hun er medlem av flere bransjeorganisasjoner. Hun er *Fellow of the Institute of Bankers* (FCIB), medlem av *Barbados Economics Society* og *Association of Caribbean Economists*. I tillegg er hun leder av *Barbados Institute of Banking and Finance*. 

## Bøker
* 1996 – Liberalising a Regulated Banking System, the Caribbean Case (ISBN 9781859724323)
* 2001 – Managing Public Finances in a Small Developing Economy: The Case of Barbados (ISBN 9780275970314)
* 2005 – Strategic repositioning : a Caribbean perspective on economic policy making

## Eksterne lenker
* Presentasjon på sentralbankens hjemmeside
Wendy Craigg

**Wendy Craigg** er en bahamansk økonom. Hun var sentralbanksjef i Bahamas' sentralbank fra 1. juni 2005 til desember 2015. Som sentralbanksjef var hun også styreformann i sentralbanken. 

Hun er gift med Anthony Craigg. 

## Utdanning og yrkeskarriere
Craiggs utdanning startet med St. Augustine's College i Nassau på Bahamas. Etter dette gikk hun ved College of Mount Saint Vincent i New York, her ble hun Bachelor of Arts i økonomi. Hun har også en Master of Business Administration fra University of Miami. Hun har også utdanning fra Fordham University, der hun ble Master of Arts i Økonomi. 

Craigg tiltrådte Bahamas' sentralbank i 1978 og har hatt en rekke stillinger i forskningsavdelingen der. 10. september 1997 ble hun utnevnt til assisterende sentralbanksjef. I sentralbanken har hun publisert en rekke artikler om økonomi, og har vært involvert i en rekke initiativer for å forbedre kvaliteten på innenlandske banktjenester, inkludert den pågående moderniseringen av betalingessystemet og det nye *Automated Clearing House* (ACH). 

Hun har vært viseformann i verdipapirsentralen på Bahamas (Securities Commission of the Bahamas) siden 1. juni 2005. I tillegg er hun direktør i Bahamas' *National Insurance Board*, med-formann i Handelskommisjonen (Trade Commission), styremedlem i det Karibiske senteret for monetære studier (Caribbean Centre for Monetary Studies) og forhandlingsansvarlig for Bahamas inn mot den foreslåtte frihandelsavtalen Free Trade Area of the Americas. 

Hun gikk av som sentralbanksjef 31. desember 2015, og ble erstattet av John A. Rolle i januar 2016. 

## Referanser


## Eksterne lenker
* Presentasjon hos Securities Commission (arkivert)
* Presentasjon hos sentralbanken (arkivert)
René Bazin

**René François Nicolas Marie Bazin** (26. desember  1853 – 19. juli  1932) var en fransk forfatter. Han virket som jusprofessor ved det katolske universitet i Angers.

## Liv og virke
René Bazin ble født i Angers i regionen Pays de la Loire, studerte jus i Paris og da han kom tilbake til Angers ble han professor i jus ved det katolske universitetet. Han bidro til tidsskrifter i Paris med en rekke skisser fra det provinsielle livet og reisebeskrivelser.

Han forfattet godt over 40 romaner, fortellinger og reiseskildringer. Han skrev *Stephanette* (1884), men det var først med *Une tache d'encre* (1888) som gjorde han kjent blant det romanlesende publikum og som en fikk en pris fra Académie française (Det franske akademi). Han skrev i 1899 med bonderomanen *La terre qui meurt*, påvirket av Maurice Barrès og en del av Paul Bourgets senere forfatterskap. Boken var et uttrykk for både bonderomantikken og regionalismen. Blant Bazins mange senere bonde- og reiseskildringer betraktes hans patriotiske *Les Oberlé* (1901) som blant hans beste. Det kom i høyt opplag og ble oversatt til mange språk. Også hans sosialkritiske romaner som *De toute son âme* (1908) fant raskt en bred leserskare. Hans tenkning var dypt forankret i og preget av en tradisjonell og jordnær katolisisme.

Akademiet gjorde ham til medlem den 28. april 1904.

## Bibliografi
* 1884: *Stéphanette* 
* 1888: *Une tâche d'encre* 
* 1892: *La Sarcelle bleue*
* 1893: *Madame Corentine*
* 1894: *Les Italiens d'Aujourd'hui* 
* 1895: *Terre d'Espagne*
* 1899: *La terre qui meurt*, oversatt til **norsk** av Karen Grude Koht: *Naar Jordi Øydest*, 1913
* 1899: *Croquis de France et de l'Orient* 
* 1901: *Le guide de l'Empereur*
* 1901: *Les Oberlé*
* 1902: *L'enseigne de vaisseau Paul Henry* 
* 1903: *Donatienne* 
* 1904: *Récits de la plaine et de la montagne* 
* 1905: *Le duc de Nemours* 
* 1905: *L'Isolée*
* 1906: *Questions littéraires et sociales* 
* 1906: *Croquis italiens* 
* 1907: *Le blé qui lève* 
* 1908: *Mémoires d'une vieille fille* 
* 1909: *Le mariage de Mademoiselle Gimel* 
* 1910: *La Barrière* 
* 1911: *Douce France* 
* 1912: *Davidée Birot* 
* 1913: *Nord-Sud, notes de voyage* 
* 1914: *Gingolph l'abandonné* 
* 1915: *Pages religieuses* 
* 1916: *Aujourd'hui et demain* 
* 1917: *La Campagne et la Guerre. Notes d'un amateur de couleur* 
* 1917: *La Closerie de Champdollent* 
* 1919: *Les nouveaux Oberlé* 
* 1921: *Charles de Foucauld, explorateur du Maroc, ermite au Sahara *
* 1922: *Il était quatre petits enfants* 
* 1924: *Le conte du triolet* 
* 1926: *Baltus le Lorrain* 
* 1926: *Paysages et pays d'Anjou* 
* 1928: *Pie X* 
* 1929: *Le roi des archers* 
* 1931: *Magnificat*

## Referanser


## Eksterne lenker
* 
*
Michael Lightbourne

**Michael Lightbourne** er en bahamansk økonom. Han var visesentralbanksjef i Bahamas' sentralbank fra juni 2007 til juni 2017. 

Lighthouse er utdannet ved St. Augustine's College i Nassau. Etter dette tok han en Bachelor of Arts i Regnskap og økonomi ved Middlesex University i Storbritannia, deretter fullføre han sin MBA i økonomistyring ved City University Business School i London. 

Han har også tidligere jobbet for sentralbanken; han jobbet i avdelingen for banktilsyn (Bank Supervision Department) fra 1983 til 1991. Før dette jobbet han for *RoyWest Trust Corporation of The Bahamas* (i dag S G Hambros Bank & Trust), der han var ansatt 1977-1982. 

Før han ble visesentralbanksjef jobbet han som manager for et større forsikringsselskap, og før dette Account Manager for RBC Royal Bank i Canada, der han ledet kundeporteføljer i både privat og offentlig sektor. Da hans periode utgikk i juni 2017 overtok Derek Rolle denne stillingen. 

Han er gift og har to barn. 

## Eksterne lenker
* Presentasjon på sentralbankens hjemmeside (arkivert)
Belinda

**Belinda** er et kvinnenavn med opprinnelse i det germanske navnet *Betlinde*. Det første navneleddet har usikker opprinnelse, men kan være dannet av gammelengelske *beadu*, «kamp», eller gammelhøytyske *beraht*, «lys, skinnende, strålende». Det kan også være relatert til navnet *[[Bella]]*. Det siste navneleddet har opprinnelse i gammelhøytyske *linta*, «lind».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Belinda Bauer (f. 1950), australsk skuespiller
* Belinda Carlisle (f. 1958), amerikansk sanger
* Belinda Stronach (f. 1966), canadisk politiker

## Annen bruk av navnet
* Belinda (sigar)
* Belinda (måne), en av planeten Uranus' måner
* *Arne Belinda*, sang av Prima Vera

## Referanser


## Eksterne lenker
*
Hendelsen ved Marco Polo-broen

**Hendelsen ved Marco Polo-broen** (kinesisk: 盧溝橋事變) i det som i dag er sørvestre del av bykommunen Beijing, eller *Hendelsen ved Logoubroen* som den kalles av kineserne, betraktes av de fleste historikere som innledningen av den andre sino-japanske krig. Broen fører over elven Yongding He.

Den 7. juli 1937 utførte okkuperende japanske tropper en rutineøvelse nær ved den kinesiske garnisonen Wanpingfortet, sørvest for Beijing, under tett overvåkning av kinesiske styrker fra Den nasjonale revolusjonshær. Troppene var mange, og japanerne kunne ikke holde rede på alle, og merket ikke at en ung japansk soldat sprang fra sine offiserer og inn i byen for å gjemme seg. Det ble antatt at han hadde desertert, men det passet de japanske generalene utmerket. Japan hadde flere ganger vært en hårsbredd fra å angripe Kina, men hadde ikke fått noen skikkelig foranledning til å rykke inn. Et påskudd kom nå som servert.

Den japanske kommandanten bad om å få marsjere inn i Wanping for å lete etter soldaten, men kineserne forholdt seg taust avvisende. De var redde for at japanerne skulle lure dem og angripe istedenfor, og det ville de ikke risikere. Resultatet ble ikke i deres favør. Kineserne fikk en ny sjanse til å akseptere kravet, men svarte ikke denne gangen heller. Ved midnatt begynte japanerne å bombardere byen med artilleri og det brøt ut kamper. De kinesiske offiserer hadde ikke nok troppestyrker, og Wanping og Marco Polo-broen kom snart under japansk kontroll.

## Litteratur
* James B. Crowley: *Japan's quest for autonomy: national security and foreign policy, 1930–1938*, Princeton, N.J. 1966. 
* Frank Dorn: *The Sino-Japanese War, 1937–41: From Marco Polo Bridge to Pearl Harbor*. MacMillan. 1974. .
* Marjor Dryburgh: *North China and Japanese Expansion 1933–1937: Regional Power and the National Interest*. RoutledgeCurzon, 2000. .
* David J Lu: *From The Marco Polo Bridge To Pearl Harbor: A Study Of Japan's Entry Into World War II*. Public Affairs Press, 1961. ASIN: B000UV6MFQ.
* Keiji Furuya: *The riddle of the Marco Polo bridge: To verify the first shot. Symposium on the History of the Republic of China*. 1981. ASIN: B0007BJI7I.